1969-рэ илъэсым Тхьаркъохъо Юныс зэхигъэуцогъэ «Адыгэ синоним гущыIалъэ кIэкIыр» къыдэкIыгъ. Ащ синоним куп 500 фэдиз къэзгъэпсырэ гущыIэ I700-рэ къыдэхьагъ. ГущыIалъэр зэрэгъэпсыгъэм елъытыгъэу мары авторым гущыIапэм щитхырэр: «ГущыIэ шъхьаIэр апэ итэу синоним купым хахьэхэрэр алфавит зэкIэлъыкIуакIэ ямыIэу къэтэты. ГущыIэ зэмэхьанэгъухэм язэфэдэ мэхьанэр къэтэIошъ, етIанэ синоним пэпчъ (е синоним зэдэзыштэ зытIум) мэхьанэ гуадзэу иIэр къэтэIо. Ащ нэужым а синоним купым хэт гущыIэ пэпчъ зыхэт гущыIэухыгъэу тхылъхэм, газетым къахэтхыгъэхэу а гущыIэм имэхьанэ нахь нафэу къэзытхэрэр, гущыIэжъхэр къэтэхьых. Тэ тищыкIэгъэ гущыIэм имэхьанэу тызыфаер къизыIотыкIрэ гущыIэухыгъэхэр къыдэкIыгъэ тхылъхэм ахэтымыгъуатэго хъумэ ащ фэдэ гущыIэухыгъэхэр тэр-тэрэу зэхэтэгъэуцо». ГущыIэм пае: